ΑΠΟΦΑΣΗ ΤΟΥ ΔΙΚΑΣΤΗΡΙΟΥ ΤΗΣ 4ΗΣ ΑΠΡΙΛΙΟΥ 1990. - ΕΛΛΗΝΙΚΗ ΔΗΜΟΚΡΑΤΙΑ ΚΑΙ ΕΝΩΣΗ ΚΙΤΡΟΠΑΡΑΓΩΓΩΝ ΚΡΗΤΗΣ ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΟΙΚΟΝΟΜΙΚΗ ΠΟΛΙΤΙΚΗ - ΙΣΟΖΥΓΙΟ ΠΛΗΡΩΜΩΝ - ΜΕΤΡΑ ΔΙΑΣΦΑΛΙΣΗΣ. - ΣΥΝΕΚΔΙΚΑΖΟΜΕΝΕΣ ΥΠΟΘΕΣΕΙΣ 111/88, 112/88 ΚΑΙ C-20/89.



Συλλογή της Νομολογίας του Δικαστηρίου 1990 σελίδα I-01559

Pub.RJ σελίδα Pub somm



Περίληψη

Διάδικοι

Διατακτικό



Λέξεις κλειδιά

++++

1 . Ισοζύγιο πληρωμών - Εθνικά μέτρα διασφαλίσεως - Αδεια της Επιτροπής - Προϋποθέσεις - Εξουσία εκτιμήσεως της Επιτροπής - Δικαστικός έλεγχος - Ορια

( Συνθήκη ΕΟΚ, άρθρο 108, παράγραφος 3 )

2 . Ισοζύγιο πληρωμών - Εθνικά μέτρα διασφαλίσεως - Εξαγωγικές ενισχύσεις - Αδεια της Επιτροπής - Μεταγενέστερος περιορισμός της εκτάσεως της άδειας - Διαδικαστικές εγγυήσεις που προβλέπει η απόφαση 86/614 - Διαβούλευση με τα ενδιαφερόμενα μέρη - Δικαιώματα άμυνας - Εκταση

( Απόφαση 86/614 της Επιτροπής, άρθρο 3 )

Περίληψη

1 . Κατά την εφαρμογή του άρθρου 108, παράγραφος 3, της Συνθήκης η Επιτροπή έχει ευρεία εξουσία εκτιμήσεως ως προς το αν υπάρχουν οι προϋποθέσεις που δικαιολογούν την παροχή άδειας σε κράτος μέλος, το οποίο αντιμετωπίζει δυσχέρειες ως προς το ισοζύγιο πληρωμών, να λάβει μέτρα διασφαλίσεως . Ενόψει μιας τέτοιας εξουσίας το Δικαστήριο οφείλει να περιορίζεται στον έλεγχο του αν η άσκησή της φέρει το στίγμα πρόδηλης πλάνης ή καταχρήσεως εξουσίας ή του αν η Επιτροπή υπερέβη προφανώς τα όρια της εξουσίας εκτιμήσεως που έχει ( βλέπε απόφαση της 17ης Ιανουαρίου 1985, Πειραϊκή-Πατραϊκή κατά Επιτροπής, 11/82, Συλλογή 1985, σ . 207 ).

2 . Η "διαβούλευση με τα ενδιαφερόμενα μέρη" πριν από την έκδοση αποφάσεως με την οποία περιορίζεται η έκταση της άδειας που παρέχεται σε κράτος μέλος, το οποίο αντιμετωπίζει δυσχέρειες ως προς το ισοζύγιο πληρωμών, να χορηγεί εξαγωγικές ενισχύσεις, που προβλέπει το άρθρο 3 της απόφασης 86/614 της Επιτροπής αποτελεί απλώς έκφραση της θεμελιώδου αρχής του σεβασμού των δικαιωμάτων άμυνας σε κάθε διαδικασία που μπορεί να καταλήξει στην έκδοση βλαπτικής πράξεως . Εν προκειμένω η αρχή αυτή επιβάλλει στην Επιτροπή την υποχρέωση να ενημερώσει το ενδιαφερόμενο κράτος μέλος σχετικά με την καταγγελία λόγω της οποίας προτίθεται να μην επιτρέψει πλέον ορισμένες ενισχύσεις και να του δώσει τη δυνατότητα να καταστήσει γνωστή την άποψή του όσον αφορά το υποστατό και το λυσιτελές των καταγγελλομένων περιστατικών .

Διάδικοι

Στις συνεκδικασθείσες υποθέσεις C-111/88, C-112/88 και C-20/89,

Ελληνική Δημοκρατία, εκπροσωπούμενη από τους Σπύρο Ζησιμόπουλο, ειδικό σύμβουλο του Υπουργείου Εξωτερικών, Κατερίνα Σαμώνη, νομική συνεργάτιδα του Υπουργείου Εξωτερικών, Φώτη Σπαθόπουλο, προϊστάμενο της διεύθυνσης νομικών θεμάτων ΕΟΚ του Υπουργείου Εθνικής Οικονομίας, Ηλία Λάιο, νομικό σύμβουλο του υπουργού Γεωργίας και Μελέτιο Τσοτσάνη, προϊστάμενο της διεύθυνσης νομικών υποθέσεων του Υπουργείου Γεωργίας, με τόπο επιδόσεων στο Λουξεμβούργο την πρεσβεία της Ελλάδας,117, Val Sainte Croix,

προσφεύγουσα στην υπόθεση 111/88,

και

Ενωση Κιτροπαραγωγών Κρήτης, που εδρεύει στο Ηράκλειο Κρήτης, εκπροσωπούμενη από τον Γεώργιο Αντ . Βαχαβιόλο, δικηγόρο Αθηνών, με αντίκλητο στο Λουξεμβούργο τη Μαρία Αθανασιάδη, 40, rue de l' Avenir,

προσφεύγουσα στις υποθέσεις 112/88 και 20/89,

κατά

Επιτροπής των Ευρωπαϊκών Κοινοτήτων, εκπροσωπούμενης στις υποθέσεις 111/88 και 112/88 από τους Θ . Χριστοφόρου και Γεώργιο Κρεμλή, μέλη της νομικής της υπηρεσίας, και Τ . F . Cusack, νομικό σύμβουλο της νομικής υπηρεσίας της Επιτροπής, και στην υπόθεση 20/89 από τους προαναφερθέντες Γεώργιο Κρεμλή και Τ . F . Cusack, επικουρούμενους από τον Σπυρίδωνα Καραλή, πάρεδρο του Συμβουλίου Επικρατείας ο οποίος διατελεί σε απόσπαση στη νομική υπηρεσία της Επιτροπής, με αντίκλητο στο Λουξεμβούργο τον προαναφερθέντα Γεώργιο Κρεμλή, κτίριο Wagner, Kirchberg,

καθής,

που έχει ως αντικείμενο δύο προσφυγές ( υποθέσεις C-111/88 και C-112/88 ), που ασκήθηκαν βάσει του άρθρου 173 της Συνθήκης ΕΟΚ και με τις οποίες ζητείται η ακύρωση της αποφάσεως 88/438/ΕΟΚ της Επιτροπής της 4ης Φεβρουαρίου 1988 ( ΕΕ L 218, σ . 19 ), περί τροποποιήσεως της αποφάσεως 86/614 ΕΟΚ της 16ης Δεκεμβρίου 1986 ( ΕΕ L 357, σ . 28 ), η οποία τροποποίησε την απόφαση 85/594/ΕΟΚ της Επιτροπής, με την οποία επετράπη στην Ελλάδα να λάβει ορισμένα μέτρα διασφαλίσεως δυνάμει του άρθρου 108, παράγραφος 3, της Συνθήκης ΕΟΚ ( ΕΕ L 373, σ . 9 ) και μια προσφυγή ( υπόθεση C-20/89 ) στηριζόμενη στο άρθρο 173 της Συνθήκης ΕΟΚ, με την οποία ζητείται η ακύρωση της αποφάσεως 88/600/ΕΟΚ της Επιτροπής της 22ας Νοεμβρίου 1980, με την οποία παρατάθηκε και τροποποιήθηκε η απόφαση 85/594/ΕΟΚ ( ΕΕ L 325, σ . 58 ).

ΤΟ ΔΙΚΑΣΤΗΡΙΟ,

συγκείμενο από τους Ο . Due, πρόεδρο, Sir Gordon Slynn, Κ . Ν . Κακούρη, προέδρους τμήματος, G . F . Μancini, R . Joliet, T . F . O' Higgins, G . C . Rodriguez Iglesias, δικαστές,

( το σκεπτικό παραλείπεται )

αποφασίζει :

Διατακτικό

1 ) Απορρίπτει τις προσφυγές .

2 ) Καταδικάζει τις προσφεύγουσες στα δικαστικά έξοδα .